CELEX: 62012TN0048
Language: mt
Date: 2012-02-06 00:00:00
Title: Kawża T-48/12: Rikors ippreżentat fis- 6 ta’ Frar 2012 — Euroscript — Polska vs Il-Parlament

14.4.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 109/19
            
         Rikors ippreżentat fis-6 ta’ Frar 2012 — Euroscript — Polska vs Il-Parlament
   (Kawża T-48/12)
   2012/C 109/43
   Lingwa tal-kawża: il-Franċiż
   
      Partijiet
   
   
      Rikorrenti: Euroscript — Polska Sp. z o.o. (Kraków, Polonja) (rappreżentant: J. F. Steichen, avukat)
   
      Konvenut: Il-Parlament Ewropew
   
      Talbiet
   
   
               —
            
            
               primarjament tannulla d-deċiżjoni tad-9 ta’ Settembru 2011;
            
         
               —
            
            
               sussidjarjament tannulla s-sejħa għal offerti Nru PL/2011/EP;
            
         
               —
            
            
               tikkundanna lill-Parlament għall-ispejjeż tar-rikors;
            
         
               —
            
            
               tirriżerva favur ir-rikorrenti dawk id-drittijiet, il-motivi u l-azzjonijiet l-oħra kollha.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka żewġ motivi.
   
               (1)
            
            
               L-ewwel motiv ibbażat fuq l-użu ħażin ta’ poter billi l-Parlament Ewropew naqas milli jikkomunika jew, rispettivament, ikkomunika tard l-informazzjoni mitluba mir-rikorrenti wara l-allokazzjoni mill-ġdid tal-kuntratt fil-kuntest ta’ proċedura ta’ sejħa għal offerti dwar il-provvista ta’ servizzi ta’ traduzzjoni għall-Pollakk (1)
               
            
         
               (2)
            
            
               It-tieni motiv ibbażat fuq ksur tar-regoli u tal-prinċipji tal-Unjoni Ewropea, fosthom ir-Regolament Finanzjarju (2) u r-regolament ta’ implimentazzjoni tar-Regolament Finanzjarju (3), billi fil-mument li l-offerent magħżul talab rievalwazzjoni tal-offerta tiegħu, iż-żmien kien diġa skada u peress li l-Parlament Ewropew ma setax imur lura mid-deċiżjoni tiegħu li jagħti l-kuntratt lir-rikorrenti sakemm ma jissospendix jew jannulla s-sejħa għal offerti.
            
         
      (1)  ĠU 2011/S 56-090361.
   
      (2)  Regolament tal-Kunsill (KE, Euratom) Nru 1605/2002, tal-25 ta’ Ġunju 2002, dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (ĠU Edizzjoni Speċjali bil-Malti, Kapitolu 1, Vol. 4, p. 74).
   
      (3)  Regolament tal-Kummissjoni (KE, Euratom) Nru 2342/2002, tat-23 ta’ Diċembru 2002, li jippreskrivi regoli ddettaljati għall-implimentazzjoni tar-Regolament Finanzjarju tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (ĠU Edizzjoni Speċjali bil-Malti, Kapitolu 1, Vol. 4, p. 145).